
E L Ő T E R J E S Z T É S

Sülysáp Város Önkormányzata Képviselő-testületének

2017. november 23-án tartandó munkaterv szerinti ülésére

5. napirendhez

Tárgy: Rendőrségi körzeti megbízott kinevezésének véleményezése
Tisztelt Képviselő-testület!

A 26/2015. (XII. 9.) ORFK utasítás II. fejezet 11. pontja szerint „a közbiztonság helyi feladatainak eredményes megvalósítása érdekében a körzeti megbízotti működési körzethez tartozó települések önkormányzata képviselő-testületének véleményét előzetesen ki kell kérni a körzeti megbízott kinevezéséről, felmentéséről.”
Mindezekre tekintettel Veres Ferenc r. alezredes úr, a Nagykáta Rendőrkapitányság vezetője a közelmúltban azzal kereste meg Önkormányzatunkat, hogy 2017. december 1-jei hatállyal a körzeti megbízotti feladat ellátására Németh Róbert Károly főtörzsőrmestert kívánja kinevezni, amihez kérte állásfoglalásunkat.

Kérem a Képviselő-testület támogató döntését. 
…/2017. (XI. 23.) ÖKT határozati javaslat

Sülysáp Város Önkormányzatának Képviselő-testülete a 26/2015. (XII. 9.) ORFK utasítás II. fejezet 11. pontjára tekintettel úgy nyilatkozik, hogy támogatja Németh Róbert Károly főtörzsőrmesternek a körzeti megbízotti feladat ellátására 2017. december 1-jei hatállyal történő kinevezését.
Határidő: azonnal
Felelős: polgármester
Sülysáp, 2017. november 16.

Horinka László s.k.

